KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. november 22-i ülésére)


TÁRGY: 	LAKÁS BÉRBEADÁSA GYURIS GYÖRGY RÉSZÉRE


Gyuris György kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

Gyuris György 2020. február 16. napjától a Kiskőrösi Rendőrkapitányságnál áll hivatásos szolgálati jogviszonyban. 2023. szeptember 1. napjától a Közrendvédelmi Osztály Járőr- és Őrszolgálati Alosztályán teljesít szolgálatot. További éveit szintén a kapitányság kötelékében kívánja eltölteni.

A Kiskőrösi Rendőrkapitányság vezetője támogatja kérelmét. 

Gyuris György azért kéri az Önkormányzat segítségét, mivel piaci alapú albérlet megfizetése nagy anyagi terhet jelentene a családja számára. A bérlakásban történő lakhatása jelentősen csökkentené kiadásaikat így hozzájárulva a jövőbeni terveik megvalósításához, többek között a családalapításhoz. 

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2522/A/7 helyrajzi számon nyilvántartott, természetben Liget utca 5. 2. emelet 7. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló 55 m2 alapterületű összkomfortos lakást Gyuris György részére 2 éves időtartamra, de legfeljebb a Bács-Kiskun Vármegyei Rendőr-főkapitányság Kiskőrösi Rendőrkapitányságnál fennálló hivatásos szolgálati jogviszonyának időtartamára.

	
Kiskőrös, 2023. november 14.



	Domonyi László s.k.,
	polgármester








HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2522/A/7 helyrajzi számon nyilvántartott, természetben, Liget utca 5. szám 2. emelet  7. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1  tároló helyiségekből álló összkomfortos, 55 m2  alapterületű lakást bérbe adja, Gyuris György 6221 Akasztó, Szent István utca 16. szám alatti lakos részére 2 éves időtartamra, de legfeljebb a Bács-Kiskun Vármegyei Rendőr-főkapitányság Kiskőrösi Rendőrkapitányságnál fennálló hivatásos szolgálati jogviszonyának időtartamára.

1. felhatalmazza a polgármestert a határozat-tervezet mellékletét képező lakásbérleti szerződés aláírására.


Felelős:	polgármester
Határidő:	azonnal


